open-index/open-wikipedia-markdown huggingface dataset:
Francis Bawaana Dakura

**Francis Bawaana Dakura** anɛ Ghana pɔlitis nwɛɛd ka an wadmaani paas Seventh Parliament of the Fourth Republic of Ghana zieni tis Jirapa Constituency bɛ Upper West Region la maasim tiig, National Democratic Congress nɔba zug.

## Gbaʋŋ zamisʋg
O da keŋ University of St. Andrews bɛ Fife, Scotland, maal Ph.D. nɛ M. LITT Masters degree. Dinɛ paas anɛ, o mɔr Master's degree yi University of London Goldsmiths College, B.A. piini yi Havering College dinɛ bɛ United Kingdom la, nɛ Diploma yi Institute of Social Sciences. Chartered Institute of Secretaries and Administrators' CISA Finals dinɛ bɛ UK la. 

## Gbanvɛɛnsa
Francis Kingsley Ato Codjoe

**Francis Kingsley Ato Codjoe** da anɛ Ghana pɔlitis nwɛɛd nɛ Seventh Parliament of the Fourth Republic of Ghana nid yinne zie Ekumfi Constituency bɛ Central Region la noba zuk. O da dolisnɛ New Patriotic Party ni. O da anɛ Deputy Minister for Fisheries and Aquaculture Development.

## O pinilʋg nɛ o sakur yɛla
Ba da dua Codjoe nɛ yʋma tusir, kɔbuswai nɛ pisyopoi nɛ ayinne, o yitnɛ Ekumfi Essarkyir bɛ Central Region, Ghana. O da naae nɛ ka die o bachelor degree in finance yitnɛ University of Ghana.

## Tʋʋma
Codjoe da anɛ country controller of NCR (Ghana) Limited bɛ Accra.

## Pɔlitis
Codjoe anɛ New Patriotic Party.

## 2016 vɔɔtʋg
Ghana yʋʋm tusa ayi nɛ piinɛ ayuobu general election, o da di Ekumfi Constituency kuk la nɛ vɔɔt nam tusa piinɛ ayi, kɔbus yi nɛ pisnaasi ka din an 50.1% vɔɔt la wusa ni ka NDC dim nid Abeiku Crentsil da paam vɔɔt nam tusa piinɛ yinne, kɔbusyuobɔ nɛ pistan nɛ ayi (11,632) ka din an 47.6% vɔɔt la wusa ni, ka PPP dim nid Stephen Quansah da paam vɔɔt nam kɔbusnu nɛ anu (505) ka din an 2.1% vɔɔt la wusa ni ka CPP dim nid Kweku Essuoun mɛ da paam vɔɔt nam pisyopoi (70) ka din mɛ an 0.3% vɔɔt la wusa ni men.

## Minister tʋʋma
Codjoe da anɛ Deputy Minister for Fisheries & Aquaculture din pinil yʋʋm tusa ayi nɛ piinɛ ayopoi la nwadisa anaasi la ni dabis piinɛ ayinne daar (11 April 2017) kɛŋ paae yʋʋm tusa ayi nɛ pisinɛ ayinne la yiiga nwadik la ni dabisa ayopoi daar (7 January 2021).

## 2020 vɔɔtʋg
Ghana yʋʋm tusa ayi nɛ pisi general election la, o da kɔɔŋ Ekumfi Constituency kuk la tis NDC nid la Abeiku Crentsil. O da kɔɔŋɛ nɛ vɔɔt nam tusa piinɛ atan, kɔbusnaasi nɛ pisnii nɛ ayuobɔ (13,468) ka din anɛ 45.0% vɔɔt la wusa ni ka Abeiku da paam vɔɔt nam tusa piinɛ ayuobɔ, pistan nɛ ayopoi (16,037) ka din an 53.6% vɔɔt la wusa, GUM dim nid la Regina Amoah da paam vɔɔt nam kɔbustan nɛ pisyopoi nɛ yinne (371) ka din an 1.2% vɔɔt la wusa ni ka CPP dim nib la Ibrahim Anderson mɛ da mɔr vɔɔt nam zaalim (0) ka din mɛ an 0.0% vɔɔt la wusa ni men.

## Mɛŋ Bɛllim
Codjoe anɛ Kristo biig.

## Gbanvɛɛnsa
Francis Manu-Adabor

**Girimadaan Francis Manu-Adabor** (24 September 1960) anɛ pɔlitiks nwɛɛd ka paas Wadmaanib yikanɛ paasi ayɔpɔi la Gaana Republic kanɛ paasi anaasi la nɛ Wadmaanib yikanɛ paasi anii la Gaana Republic kanɛ paasi anaasi zieni tis Ahafo Ano South East bɛ Ashanti Region. O paasnɛ Wabʋg Naadɔɔg, New Patriotic Party la ni.

## On siniŋ siem nɛ o sakur yɛla
Ba da dua Manu-Adabor nɛ yʋʋm tusir, kɔbiswai nɛ pisyuobʋ la Nwadis awai la dabpisi nɛ anaasi daar (24 September 1960) Biemso No.1 n bɛ Ashanti Region,  Ghana la. O da maali o Ordinary Level nɛ yʋʋm tusir kɔbiswai nɛ pisyɔpɔi nɛ awai (1979) ka naae o Advanced Level yʋʋm tusir, kɔbiswai nɛ pisnii nɛ yinne (1981). O da maali o bachelors of science degree nɛ Kwame Nkrumah University of Science and Technology ka maali o postgraduate diploma Obafemi University. O mɛ da maali o master's degree nɛ  University College, London (UCL). O da maali o gbana ka an onɛ gɔsid paalʋ ka ba naan mɛ di zug.

## Tʋʋma
O da anɛ Ashanti region kpɛɛm ka an zugdaani tis sakur banɛ makid paalʋ din yi yʋʋm tusir, kɔbiswai nɛ pisnii nɛ anii (1988) paae yʋʋm tusa ayi nɛ ayɔpɔi (2007). O da anɛ technical manager Ghana Cocoa Board yʋʋm tusa ayi nɛ ayɔpɔi (2007) paae yʋʋm tusa ayi nɛ piinɛ ayi (2012). O da lɛn paas banɛ gɔsid kooko maalʋg yɛla (Cocoa Processing Company Limited). 

## Pɔlitiks
Manu-Adabor paasnɛ Wabʋg Naadɔɔg NPP la ni. O daa paas Wadmaanib banɛ daa zuoe gati ba taaba Wadmaanib yikanɛ paasi ayuobʋ la Gaana Republic kanɛ paasi anaasi la ni. Ba da lɛn vɔɔt o yaas yʋʋm tusa ayi nɛ pisi (2020) Gaana wʋsa vɔɔtʋg la an Wadmaanib yikanɛ paasi anii, Gaana Republic kanɛ paasi anaasi la ni. O da dinɛ nɛ vɔɔtnam tusa piinɛ anu, kɔbiga nɛ piinɛ atan (15,136) dinɛ an pisnu nɛ atan dual pisnii kɔbiga pʋʋgin la (53.80%) ka Maasim tiig, NDC nid la, Yakubu Mohammed paam vɔɔtnam tusa piinɛ ayi, kɔbiswai nɛ piswai nɛ awai (12,999) dinɛ an pisnaasi nɛ ayuobʋ dual pisi kɔbiga pʋʋgin la (46.20%).

**Laasbanɛ ni ka o tʋm**

O da an kʋkdaani tis laaskanɛ gɔsid tam nɛ tiis yɛla la, o da lɛn paas banɛ gɔsid government assurance committee, nɛ banɛ gɔsid wada gbana, wada nɛ Wadmaanib yi n la bɛlim. Nannanna, o anɛ kʋkdaani tis laaskanɛ gɔsid tam nɛ tiis yɛla la. O paas laaskanɛ gɔsid sanlimanam tuub nɛ bugum yɛla.

## Mɛŋ bɛlim
Manu-Adabor anɛ Kristo biig ka pʋʋsid nɛ Catholic church. O mɔr pʋa nɛ biisa anu. 

## O tʋʋmsʋma
Yʋʋm tusa ayi nɛ piinɛ anaasi, 2014, o da sʋŋya nɛ kɛmisi pagiti anu ye ba mɛ Pokukrom Ibrahimia Islamic Basic School. O mɛ da lɛn sʋŋ nɛ kɛmisi pagiti atan ye ba mɛ Amoakokrom District Assembly Junior High School, kɛmisi pagiti anu ye ba mɛ Asudei Islamic Basic School la nɛ samɛt baagi pistan (30 bags) tisi Nsuta Roman Catholic Basic School.

## Gbanvɛɛnsa
Francis Asaana

## Kusaug bɛ nintɔn'ɔm nɛ Doctor Asaana gaad la yɛla
Garudim wʋsa daa bɛnɛ nintɔn'ɔm Atinidaar zaam kanɛ ka ba wʋm Dr. Francis Asaana, onɛ an Medical doctor nɛ philanthropist la tɛŋ yaanam ni la.

O kum la suor pʋ maligim baŋi bɔzʋgɔ daa kanɛ ka o kpi la nidib daa pian'ad nɛ o ka din naam kenna la.

## O tʋʋma yɛla
**Dr. Francis Asaana** daa anu yʋma 48, o daa anɛ Medical Officer nɛ kpikpinkpin. Onɛ daa an onɛ sʋ'oe  Quality Medical Centre dinɛ bɛ Garu nɛ Bawku la pɛ'ɛsnɛ Quality FM 88.7 MHz ll dinɛ bɛ Garu la.

O da lɛm kpɛn' politiks 2016 yʋʋm la ni, o da zi'enɛ Tempane Parliamentary Seat la dinɛ ka o da pʋɔr saama, dinɛ ka ba ye Independent candidate Na'asaalin la. Ka nidibi da pɛ'ɛsi zi'en la, o da pʋ dii ka lɛɛ da sa'am vootnam. Ka 2019 pin'ilʋg la ni, o da kɛŋi maal suguru nɛ MP kʋdʋg  Hon. David Adakurugu (onɛ digi o nu'ug zug la) o yir dinɛ bɛ Bawku la ni.

Dr. Asaana da lɛm anɛ zudaan tis Association of Private Health Practitioners dinɛ bɛ Upper East Region la wʋsa.

Ti tɛnri o yɛla nɛ o sikimɛŋ, yɛlsida, sʋŋir la wʋsa 

## Gbanvɛɛnsa
Francisca Oteng-Mensah

**Francisca Oteng-Mensah** (14 February 1993) anɛ wadmaan tis Kwabre East sʋʋlim dim ka an wabʋg naadɔɔg nid. Sankanɛ ka ba da gaŋ o yʋʋm tusa ayi nɛ piinɛ ayuobʋ(2016) vɔɔtʋg la, onɛ da an biig wadmaanib la wʋsa ni.

## On siniŋ siem
Ba da dua Francisca nɛ Aboaso Sibiti la bɛ Mamponteng, Ashanti Region yʋʋm tusir kɔbiswai nɛ piswai nɛ atan (14 February 1993). O anɛ Mrs. Joyce Oteng and Dr Kwaku Oteng onɛ an Duata ka lɛn kpiisid ka sʋoe Angel Group of Companies la puayua.

## O sakur yɛla
Francisca da keŋnɛ primary sakuya atan. O da pinili keŋnɛ Mamponteng Roman Catholic School, ka tiaki keŋ Revival Preparatory School n bɛ Breman ka yʋʋn tɔlisi keŋ Supreme Saviour International ani ka o da naae dɔɔdi ayuobʋ (Primary Six). O da naae o Junior High Angel Educational Complex. Ka tɔlisi keŋ St. Roses Senior High School naae o Senior High School. 

On da bɔɔd gbaʋŋ zamisʋg la da kɛya ka o daa gbaʋŋʋ keŋ Kwame Nkrumah University of Science and Technology (KNUST) zamis lɔya tʋʋma. Francisca da nam bɛnɛ Kwame Nkrumah University of Science and Technology dɔɔdi ayi ka nya yʋʋm tusa ayi nɛ piinɛ ayuobʋ (2016) naam la.

## O tʋʋma yɛla
Fassi ka ba vɔɔt o ye lieb wadmaan la, o da anɛ gbaʋŋ sɔbidi tis Angel Group of Companies bɛ Kumasi la. Yʋʋm tusa ayi nɛ piinɛ ayɔpɔi la nwadis piinɛ ayi la ni (2017), ba da gaŋ o ye o an kʋkdaani tis lʋgkanɛ gɔsid puasada nɛ dasam yɛla la (National Youth Authority).

## Pɔlitiks
O da di Kwabre East bɛ Ashanti Region,Ghana la kʋk la, yʋʋm tusa ayi nɛ piinɛ ayuobʋ vɔɔt la nyaaŋ. Nannanna, wadmaanib la wʋsaa sʋʋgʋn onɛ aan ba biig nɛ yʋma pisi nɛ atan (23). She was nominated as the Deputy-Minister for Gender, Children and Social Protection by Nana Akuffo-Addo da gaŋ o ye o an minista nyaandɔli tis minister kanɛ dap, pʋab biis nɛ ba bɛlim yɛla la. Ka o siniŋ tʋʋma Alaarib daari, yʋʋm tusa ayi nɛ pisi nɛ ayi la nwadis piinɛ ayi la dabpisi nɛ anii daar (December 28, 2022).

## Pʋʋsim
Francisca anɛ Kristo biig ka kennɛ Assemblies of God pʋʋsim.

## Gbanvɛɛnsa
Fourth Parliament of the Fourth Republic of Ghana

**Fourth Parliament of the Fourth Republic of Ghana** an yʋʋm tusa ayi nɛ anaasi (2004) wadmaannib vɔɔtʋg la, da bɛnɛ 7 December 2004.

Yʋda la tunɛ dɔl taaba region nɛ constituency namin. Wadmaan paala banɛ ka ba da vɔɔt vɔɔtʋgin la nɛ banɛ tiaas naadɔɔd wʋsa yʋda bɛ lakir la gbinin. Wadmaannib anii vui naan yiiga parliament la paae Fourth parliament la ni.

## Banɛ bɛ di pʋʋgin

## Wadmaannib banɛ
Teebul kanɛ bɛ gbinin la paanɛ wadmaannib banɛ ka ba da vɔɔt 7 December 2000, yʋda la dɔlnɛ region nɛ constituency nam. Previous MP nɛ previous party buam la paanɛ Wadmaan la, MP nɛ Naadɔkanɛ da mɔr kʋk la ka vɔɔt naam paae.

## Tiaasʋg
Alhassan Wayo Seini, wadmaani tis Tamale Central, da yi NDC keŋ NPP. O da lɛn sigi o kʋkin la parliament.

Dan Abodakpi, wadmaani tis Keta constituency, onɛ da lɛn an Minister tis Trade and Industry NDC, ka Fast Track Court dinɛ bɛ Ghana la da kpɛnɛs o sanrega waadim yɛla.

Kwadwo Baah Wiredu, NPP wadmaan tis Asante Akim North constituency ka da maal kaalim Pretoria, South Africa, yʋʋm tusa ayi nɛ anii nwadisa awai la dabpisi nɛ anaasi daar (24 September 2008). 

## By-election nam
Asawase constituency - 21 April 2005 - Alhaji Muntanka Mohammed Mubarak (NDC) da diya gaadi o taaba la nɛ vɔɔt 11,142 ka die Dr Gibrine onɛ da bɛ NDC ka da di kʋk la 2004 nɛ vɔɔt 4,474, ka da maal kaalim la. Ghana Center for Democratic Development da yɛl ye by-election kaŋa anɛ nyain ka gbaar kae amaa di kae nyain nɛ dabiem zɔtimm. 

Odododiodoo constituency - 30 August 2005 - Jonathan Nii Tackie Komey (NDC) da diya nɛ vɔɔt 8377 die Samuel Nii Ayi Mankattah onɛ mɛ da bɛ NDC ka da maal kaalim la nɔbir.

Tamale Central constituency - 4 April 2006 - Alhassan Fuseini Inusah (NDC) da diya gaadi o taaba la nɛ vɔɔt 17502. Nɛ da dɔlisnɛ Alhassan Wayo Seini (NDC) da sig tʋʋma ni la, o da signɛ ka lɛb (NPP) amaa ka da pʋ di by-election la.

Offinso South constituency - 24 October 2006 - Owusu Achaw Duah (NPP) da di gaadi o taaba la nɛ vɔɔt 10097. O da die Kwabena Sarfo onɛ mɛ an NPP nid la nɔbir.

Fomena constituency - 23 January 2007 - Nana Abu Bonsra (NPP) da di gaadi o taaba la nɛ vɔɔt 7522. Nɛ da dɔlisnɛ Akwasi Afrifa onɛ da bɛ NPP la kum yɛla. 

Nkoranza North constituency - 13 March 2007 - Major (rtd) Derek Oduro (NPP) da di gaadi o taaba nɛ vɔɔt 43631, Eric Amoateng da bas kʋg la ban da mɔr o bɛ kɔɔtʋ ni United States ye o kuosid tiim banɛ ka o pʋ mɔr suor ye kuosɛ.

## Gbanvɛɛnsa
Frank Abdulai Ayariga

**Frank Asumah Abdulai Ayariga** da an yiiga wadmaan, Member of Parliament tis Bawku Ghana Third Republic la saŋa.

## Pɔlitiks
Ayariga da anɛ People's National Party Naadɔɔg dinɛ da di naam din yi yʋʋm tusir, kɔbiswai nɛ pisyɔpɔi nɛ awai (1979) ken paae yʋʋm tusir, kɔbiswai nɛ pisnii nɛ yinne la ni (1981). Jerry Rawlings Naadɔɔg, Provisional National Defence Council da kad Hilla Limann gɔmena yis naamin yʋʋm tusir, kɔbiswai nɛ pisnii nɛ Nwadis piinɛ ayi la dabpistan nɛ yinne daar la (31 December 1981), Ayariga da zɔ keŋ sua Nigeria. O da bɛ anina yʋma ayuobʋ, ka da fɛndigi lɛb Ghana yʋʋm tusir, kɔbiswai nɛ pisnii nɛ ayɔpɔi la ni (1987) ban da yisi o yʋʋr ye o pʋ zu la nyaaŋ.

## Buudi
Ayariga buudi bɛnɛ Tinsungo bɛ Bawku sʋʋlim Upper East Region, Ghana la. O da lɛm paas Kusasi Royal Family ni.

O bikanɛ paasi atan la, Hassan Ayariga da zien People's National Convention nɔba zugʋ nya Ghanaian zuraan vɔɔtʋg kanɛ da naam yʋʋm tusa ayi nɛ piinɛ ayin wadis piinɛ ayi la ni, December 2012. Mahama Ayariga, onɛ an o pʋakanɛ paasi ayi la bikpaanr la an wadmaani tis Bawku ka lɛn an Deputy Minister of Trade and Industry kʋdʋg ka nyaaŋ ka o da lieb gbaʋŋ zamisʋg lʋgʋr la minister nyaadɔl.

## Mɛŋ bɛllim
O pʋa da anɛ Anatu Ayariga. Ka da mɔr biis piinɛ yinne.

## Gbanvɛɛnsa
Frank Annoh Dompreh

**Frank Annoh-Dompreh** (dʋanɛ 25 October 1977) anɛ Gaana pɔlitiks nwɛɛd nɛ consultant. o bɛnɛ Wabʋg Naadɔɔg la, New Patriotic Party  ka an Wadmaani Nsawam-Adoagyiri. O anɛ kʋkdaani tis Parliamentary Select Committee on Foreign Affairs ka lɛn paas banɛ gɔsid Subsidiary Legislation and Roads and Transport Committee.

## On siniŋ siem nɛ o sakur yɛla
Ba da dʋa Annoh-Dompreh nɛ yʋʋm tusir, kɔbiswai nɛ pisyɔpɔi nɛ ayɔpɔi (1977)  Nsawam-Adoagyiri, bɛ Eastern Region, Ghana la. O da naaenɛ University of Cape Coast nɛ Bachelor of Science in agriculture. O da lɛn keŋ Mountcrest University zamis o LLB and LLM.

## Pɔlitiks
Annoh-Dompreh da pinili o pɔlitiks nɛ sakurin, on da nya ka ka ba vɔɔti tis o ka o lieb Pirɛsidɛn tis National Union of Ghana Students (NUGS) sankanɛ ka o da an sakur biig bɛ university of Cape Coast yʋʋm tusa ayi la ni (2000). Ba da gaŋ o ye an Eastern regional Youth Organizer tis Wabʋg Naadɔɔg la, New Patriotic Party. Yʋʋm tusa ayi nɛ piinɛ ayi la nii (2012), o da nya Nsawam/Adoagyiri Wabʋg Naadɔɔg, NPP wadmaanib vɔɔtʋg la ni nɛ Seth Wiafe Danquah ka da paam suor ye zien Wabʋg Naadɔɔg la nɔba zug yʋʋm tusa ayi nɛ piinɛ ayi (2012) Gaana dim wʋsa wadmaanib vɔɔtʋg la nɛ vɔɔt  kɔbistan nɛ pisyuobʋ nɛ ayuobʋ (366) yi vɔɔt kɔbisnaasi nɛ pisnii nɛ ayi pʋʋgin (482). O da keŋ tuoni di kʋk la ka bas Ben Ohene-ayeh onɛ dɔl NDC la. O da lɛn di kʋk la yʋʋm tusa ayi nɛ piinɛ ayuobʋ (2016) Gaana wadmaanib vɔɔtʋg la. O paas laaskanɛ gɔsid Parliamentary Select Committees on Subsidiary Legislation nɛ Roads & Transport.

**Laasbanɛ ni ka o tʋm**

Annoh-Dompreh anɛ kʋkdaan nyaandɔli tis Housing Committee. O lɛn paas banɛ gɔsid ligidi yɛla (Finance Committee); banɛ gɔsid gbaʋŋ zamisʋg yɛla (Education Committee); ka paas banɛ gɔsid Foreign Affairs Committee, nɛ Appointments Committee, ka paas Business Committee nɛ Selection Committee.

## Mɛŋ bɛlim
Annoh-Dompreh anɛ Kristo biig ka ken Church of Pentecost. O mɔr pʋa nɛ biisa atan.

## Gbanvɛɛnsa
Frank Fuseini Adongo

**Frank Fuseini Adongo** anɛ Ghana pɔlitis nwɛɛd ka an wadmaani, Member of Parliament bɛ wadmaannib yin. O anɛ Wabʋg Naadɔɔg, New Patriotic Party nid ka da an Upper East Region dinɛ bɛ Ghana la minister nyaandɔl. 

## O pɔlitis bɛllim
Yʋʋm tusa ayi nɛ piinɛ ayɔpɔi la nwadisa atan la ni (March 2017), Zuraan Nana Akufo-Addo, da buoli o yʋʋr ye o paas nidib piiga ye ba an minister nyaandɔlib banɛ na paasi o gɔmena la ni. Appointments Committee of the Parliament of Ghana da vɛɛnsi o yɛla ka buos o buosa nwadkan ni. Ba da tis o suor ka nɔki o yʋʋri tis Speaker of Parliament ye wadmaanib la wʋsa yaa siak ka o naan pinil tʋʋma.

## O mɛŋ bɛllim
O anɛ Kristo biig. O mɔr nɛ biis.

## Gbanvɛɛnsa
Frederick Obeng Adom

**Frederick Obeng Adom** (ka bba da dua o 11 January 1984) anɛ Ghana Pɔlitks nwɛɛd. O paas Wadmaanib yikanɛ paasi anii la Gaana Republic kanɛ paasi anaasi la ni tis Upper West Akim Constituency bɛ Eastern Region, o anɛ Wabʋg Naadɔɔg la, New Patriotic Party (NPP) nid. O anɛ minista onɛ gɔsid transportation nyaadɔl.

## On siniŋ siem nɛ o sakur yɛla
Ba da dua Adom nɛ yʋʋm tusir, kɔbiswai nɛ pisnii nɛ anaasi, yʋʋmpaal Nwadig la dabpiinɛ yinne daar (11 January 1984). O yinɛ Aburi. O da naaenɛ Ghana Institute of Management and Public Administration, ka ba tis o Bachelor of Science marketing kasɛtta gbaʋŋ yʋʋm tusa ayi nɛ piinɛ atan (2013) la ni. O da anɛ business development officer tis Fonak Technologies Ltd ka an Chief Executive Officer tis Surveying Precision Market Ltd. 

## Pɔlitis
Adom anɛ Wabʋg Naadɔɔg la, New Patriotic Party (NPP) nid. Yʋʋm tusa ayi nɛ pisi Nwadisa ayuobʋ la (June 2020) o da nya Wabʋg Naadɔɔg Naam la ka di zien Wabʋg Naadɔɔg la nɔba zug yʋʋ tusa ayi nɛ pisi vɔɔtʋg la. O da di Upper West Akim Constituency sʋʋlim kʋk la ka sigis onɛ pʋn dɛŋim zini di zug la, Ohene Assifo Derek Bekoe onɛ an Maasim tiig Naadɔɔg NDC nid la, o da paam vɔɔt tusa pisi nɛ yinne, kɔbisnii nɛ pisyuobʋ nɛ atan (21,863). O da paas laaskanɛ gɔsid ya yɛla, laaskanɛ gɔsid sanlima tuub nɛ bugum yɛla Wadmaanib yikanɛ paasi anii la Gaana Republic kanɛ paasi anaasi la ni. 

Pirɛsidɛn Nana Akufo-Addo da gaŋ o ye an minista onɛ gɔsid transportation nyaadɔl.

## Gbanvɛɛnsa
Frederick Opare-Ansah

**Frederick Opare-Ansah** anɛ naasaa bugum tʋmtʋm  ka an Ghana pɔlitis nwɛɛd onɛ paas wadmaanib yir linɛ paas ayɔpɔi la Ghana Republic linɛ paas anaasi la n tis Suhum sʋʋlʋm linɛ bɛ Eastern Region sʋʋlʋm la. Ba da dua o nɛ yʋʋm tusir, kɔbiswai nɛ pisyuobʋ nɛ anii, nwadisa awai la daba anu daar, o anɛ Wabʋg Naadɔɔg nid.  

## O vʋm pinilʋg nɛ o sakur yɛla
Ba da dua Opare-Ansah nɛ nwadis awai la ni daba anu yʋʋma 1968. O yinɛ Amankokrom-Akuapem, tempʋʋg linɛ bɛ Ghana Eastern Region sʋʋlʋm la. O da naae o sakuri bɛ Kwame Nkrumah University of Science and Technology sakur la ni ka die Digirii kasɛta gbaʋŋ linɛ paal ye o zamisnɛ naasaa bugum yɛla yʋʋma 1993 la ni.

## Tʋʋma
Opare-Ansah da an manɛgia darɛta n tis Third Rail (Ghana) Limited tʋʋma dim la. O anɛ onɛ zamisi mɔr miilim kati waae naasaa bugum tʋʋma yɛla.

## Pɔlitis tʋʋma
Opare-Ansah anɛ Wabʋg Naadɔɔg nid. O anɛ wadmaan n paas wadmaanib yir linɛ paas anaas, anu, ayuobʋ nɛ ayɔpɔi Ghana Republic linɛ paas anaasi la ni.O yiiga wadmaan tʋʋma ka o da zien n tis 

New Patriotic Party (NPP). He is a member of the 4th, 5th, 6th nɛ 7th Suhum Sʋʋlʋm nwadig yinne la ni yʋʋm tusa ayi nɛ anu (2005) on da di yʋʋm tusa ayi nɛ anaasi (2004) ban da maal vɔt nwadis piinɛ ayi la ni la. O bɛ kʋk la zug wʋʋ nɔɔra anaasi nannanna onɛ nan kpɛn zie tisi o sʋʋlʋm la n paas wadmaanib yir linɛ paas ayɔpɔi linɛ bɛ Ghana la. Onɛ an kʋk daan n tis kpɛɛm banɛ gɔsid sɔnsʋg yɛla la ka lɛn paas kpɛɛm banɛ gɔsid ligidi nam nɛ kpikpiʋŋ yɛla la. Wadmaanib yir linɛ da paas anaasi nɛ anu la ni onɛ da wadmaanib banɛ pʋ zuoe bɛ wadmaanib yir la kpɛɛm.   

## Vɔtnam
Opare-Ansah wadmaan zienɛ tis Suhum sʋʋlʋm la n paas wadmaanib yir linɛ paas anu la Ghana Republic linɛ paas anaasi la.O da zienɛ Wabʋg Naadɔɔg la zugu nyaa di nɛ vɔtnam bam 17,461 n yi vɔt la kanl wʋsa linɛ da an 38,577 la ni kɔbiga pʋʋginɛ o da mɔri 45.3% vɔt la wʋsa ni. Onɛ Jacob Kwaku Arkoh onɛ da PNC  nid, Samuel Fleischer Kwabi onɛ da Maasim Tiig Naadɔɔg la nid, Francis Darby Kobena Inkoom onɛ da an CPP nid la, Matilda Garbrah onɛ mɛ da zienɛ o mɛŋ nyari la da zien ka o di ka basi ba. Kɔbiga pʋʋginɛ wʋsa da paamnɛ 0.75%, 41.02%, 0.77% and 12.20% wʋʋ ba yʋda la tʋʋnl siem la.O da kɔɔg naam la yʋʋma 2021 vɔt la ni ka Kwadjo Asante da di ka bas o 272 n yi 666 vɔt la ni.

## O vʋm bɛllim
Opare-Ansah anɛ Kristo biig. O mɔr pua.

## Gbanvɛɛnsa
Frimpong Yaw Addo

**Frimpong Yaw Addo** anɛ Ghana pɔlitiks nwɛɛd ka an wadmaani paas wadmaanib ykinaɛ paasi ayɔpɔi nɛ anii la Gaana republic kanɛ paasi anaasi la ni tis Manso Adubia Constituency bɛ Ashanti Region la New Patriotic Party nɔba zug. O anɛ Deputy Minista tis Food and Agriculture.

## On siniŋ siem nɛ o sakur yɛla
Ba da dʋa Addonɛ yʋʋm tusir, kɔbiswai nɛ pisyuobʋ nɛ ayi Nwadisa awai la daba ayi daar (2 September 1962) tenkanɛ yʋʋri an Manso Gyeduako bɛ Amansie South District n bɛ Ashanti Region la. O da maali o Bachelor of Arts degree in Sociology nɛ Diploma in English University of Cape Coast. O da lɛn maali o Executive Masters certificate in Conflict, Peace and Security yʋʋm tusa ayi nɛ piinɛ ayuobʋ la ni (2016) Kofi Annan International Peace Keeping Training Center bɛ Accra la.

## Tʋʋma
Addo da anɛ Manager tis corporate affairs department bɛ Private Ent. Foundation. O da lɛn anɛ Social and Environment impact expert bɛ Comptran Engineering. O da lɛn anɛ Social and Environment impact expert tis Transtel Consult. Onɛ da lɛn an programs liaison officer tis National Democratic Institute for International Affairs.

## Pɔlitiks
Addo paasnɛ Wabʋg Naadɔɔg la, New Patriotic Party ka lɛn an Wadmaani tis Manso Adubia Constituency bɛ Ashanti Region la. O da lieb Wadmaan (MP) tisi o sʋʋlim la yʋʋm tusa yi nɛ piinɛ ayi (2012) Ghana vɔɔtʋg la ni. Ba da lɛn vɔɔt o yʋʋm tusa ayi nɛ piinɛ ayuobʋ (2016) Ghana vɔɔtʋg la, ka o paam vɔɔt pisyuobʋ nɛ awai duaal pisnii nɛ ayuobʋ kɔbiga pʋʋgin (69.86%) yi vɔɔt la wʋsa pʋʋgin. Yʋʋm tusa ayi nɛ pisi (2020) vɔɔtʋg la ni, o da lɛn di wadmaan kʋk la nɛ vɔɔt tusa piinɛ ayɔpɔi, kɔbisyuobʋ nɛ pisnu nɛ ayi (17,652) dinɛ an pisntan nɛ anii duaal anii kɔbiga pʋʋgin (38.8%) yi vɔɔt la wʋsa pʋʋgin ka NDC nid la, Simon Kwaku Agyei paam vɔɔt tusa piiga, kɔbisyɔpɔi nɛ pisnu nɛ atan (10,753) dinɛ zɛm nɛ pisi nɛ atan duaali ayuobʋ kɔbiga pʋʋgin (23.6%). Onɛ pʋ mɔr Naadɔɔg la, Independent, Kofi Osei-Afoakwa mɛ da paam vɔɔt tusa piinɛ ayɔpɔi, kɔbiga nɛ pisnaasi nɛ awai (17,149) dinɛ an pistan nɛ ayɔpɔi duaali ayɔpɔikɔbiga pʋʋgin (37.7%) vɔɔt la wʋsa ni.

**Laasbanɛ ka o tʋm**

Addo paas Poverty Reduction Strategy Committee ka lɛn paas Environment, Science and Technology Committee.

## Mɛŋ bɛlim
O anɛ Kristo biig ka mɔr pʋa nɛ biisa anu. O nɔŋnɛ kuob nɛ bɔɔl nwɛɛb.

## Gbanvɛɛnsa
Ftira

**Ftira** anɛ Maltese dim bod obodo kanɛ ka ba maali li ka li nwɛn nɛ baŋ nɛ ka niŋi li daambin, leavened, ka ba taa diti li nɛ sardines, tuna, potato, tomato maasa, onion, capers nɛ olives. Tiasig banɛ bɛ sʋʋlim la anɛ Gozo ftira, kanɛ ka ba maanɛ li ka diti li titaam woo pizza n gaad sandwich nɛ. Ba tit gozitan ftira la nɛ dankala ka ba sɛlisi paali li zug, bɛɛ ba kpabi pɔnbil woo Calzone nɛ.

## Intangible Cultural Heritage
Li da dɔlis nɛ Maltese Parliament, wadmaannim yir la da niŋ nɔɔryinne siak ka  naam li wada ye UNESCO's Convention for the safeguarding of the Intangible Cultural Heritage, yʋʋm tusa ayi nɛ piinɛ anii, 2018 la ka Malta's Cultural Directorate da zaŋi ba fabʋlig tis ye ba bɔɔd ye ba paas Maltese ftira la UNESCO Intangible Cultural Heritage (ICH) gbaʋŋin, list. Teŋ la gbammit yinne, Ftira Maltija naamʋg la woo lin bɛ Directorate la National Inventory ni la, da pʋn bɛ Sixteenth Century la ni sa. Li da dɔlis nɛ nidib la bɛdigʋ bɔɔdim, Malta gɔbina zugraan la da siak ka tik nuugu ye o na zaŋ  Maltese ftira paae UNESCO ye ba siak ka paasi li intangible cultural heritage. Yʋʋm tusa ayi nɛ pisi, 2020 la ni Maltese ftira kpɛn paas UNESCO Intangible Cultural Heritage gbaʋŋin, list.

## Gɔsim nɛŋa yaas

* Maltese cuisine

* List of Maltese dishes

## Gbamvɛɛnsa
Funsi

**Funsi** anɛ tempʋbil ka an tempʋtitaari tis Wa East district, district kanɛ bɛ Upper West Region sʋʋlim, Ghana Ya-datiʋŋ. 

Di anɛ tempʋtitaari tis Gurunsi sʋʋlim bɛ Upper West Region, Ghana. Yʋʋm tusir, kɔbiswai nɛ pisnaasi nɛ anii la ni (1948) di da mɔr nidib kal tusir yinne, kɔbiga nɛ piswai nɛ atan (1,193) ka ba kal nɔbigi keŋ tusir yinne, kɔbisnaasi nɛ anu (1,405) yʋʋm tusir, kɔbiswai nɛ pisyuobʋ (1960) la ni. 

Funsi bɛnɛ Wa Catholic Diocese ka ba tʋm nɛ St. John's Health Center, dinɛ sʋŋid Funsi nɛ tɛɛns banɛ kpie di.

## Gbanvɛɛnsa
Frederick Yaw Ahenkwah

**Frederick Yaw Ahenkwah** anɛ Ghana pɔlitis nwɛɛd ka an wadmaan tis Jaman North linɛ bɛ Ghana Bono region sυυlυm la.

## O vυm pinilυg nɛ o sakur yɛla
Ba da dua Frederick nɛ Buniya nyaaŋ nwaris ayuobυ la li dabisim piisi nɛ anaasi yυυm tusir nɛ kɔbiswai nɛ piisnii nɛ ayi la ni, o yinɛ Sampa linɛ bɛ Ghana Bono Region sυυlυm la. O da keŋi o sakur linɛ an SSSCE la nɛ yυυma tusa yi la ni. Ka tɔlisi naae o paalυg kasɛta gbaυŋ linɛ an Science and Technical yυυma tusa yi nɛ anaasi la ni. O da tɔlisi maal o Digirɛɛ linɛ an Agriculture Education mɛn yυυma tusa yi nɛ piiga la ni 2010.

## Tυυma
Frederick da anɛ ti Ghana gbaυŋ zamisυg lugυr la kpɛɛm yinne.

## Pɔlitiks tυυma
Frederick anɛ Maasim Tiig Naadɔɔg nid ka nannanna onɛ an wadmaan n tis Jaman North sυυlυm la. Ban da vɔt ka o paam vɔt sia la da anɛ 22,375 ka o tiraan Siaka Stevens onɛ an Wabυg nid la mɛ da paam18,206 vɔt.

## Kpɛɛm banɛ ni ka o paas
Frederick paas kpɛɛm banɛ gɔsid Privileges la ni ka mɛ paas Land and Forestry kpɛɛmnam la ni.

## O vυm bɛllim
Frederick anɛ Kristo biig.

## Gbanvɛɛnsa
Fuseini Issah

**Fuseini Issah** (Ba da dʋa o nɛ yʋʋm tusir, kɔbiswai nɛ pisyɔpɔi nɛ anu nwadisa ayi daba ayi daar (orn 2 February 1975) ka o da an Ghana pɔlitis nwɛɛd ka an wadmaani paas Seventh Parliament of the Fourth Republic of Ghana tis Okaikwei North Constituency bɛ Greater Accra Region la wabʋg naadɔɔg, New Patriotic Party nɔba zug.

## Gbaʋŋ zamisʋg yɛla
O da keŋnɛ University of Ghana maal B.S.C., an EMBA, an FCCA yi Association of Chartered Accountants dinɛ bɛ United Kingdom la, nɛ venture capital and private equity kasɛta gbaʋŋ yi Harvard University bɛ United States. 

## Gbanvɛɛnsa
Gabriel Osei

**Gabriel Kweku Osei** anɛ Ghana pɔlitis nwɛɛd ka wadmaan n paas wadmaanib yir linɛ paas ayɔpɔi la Ghana Republic linɛ paas anaasi la ni n zienɛ tis Tain sʋʋlʋm linɛ Brong-Ahafo Region la, onɛ Wabʋg Naadɔɔg nid. Nannanna, onɛ an onɛ gɔsid sakur bibis banɛ ɛɛnti naae sakur ka ye ba tʋm yʋʋm yinnɛ tis gɔmina kpikpiʋŋ nɔbigir tʋmtʋm kpɛɛm.

## O vʋm pinilʋg nɛ sakur yɛla
Ba da dua Osei nɛ nwadis ayuobʋ li daba ayi daar, yʋʋma 1974. O yinɛ Badu linɛ bɛ Brong Ahafo Region la lin ka nannanna ka ba yuun buon ye Bono Region la. O maali o Digirii zamisʋg linɛ an economics n yi Catholic University College in Fiapre sakurin la yʋʋma 2008 la ni. O da lɛn maal o mastas kasɛta gbaʋŋ linɛ an kpikpiʋŋ zamisʋg (CEMBA)  n yi KNUST sakurin la.      

## Tʋʋma
Osei da tʋmnɛ ligidi kpɛɛm n bɛ St. Ambrose College of Education linɛ bɛ Dormaa Akwamu sʋʋlʋm la.

## Pɔlitis
Osei anɛ Wabʋg Naadɔɔg nid. O anɛ wadmaan kʋdʋg n tis Tain sʋʋlʋm linɛ bɛ Ghana Bono Region la. Yʋʋma 2020 Ghana da maal vɔt la, ka o kɔɔgi o kʋk la ka Adama Sulemana di ka bas o. O da mɔri vɔt bam 18,346 kɔbiga pʋʋginɛ o da mɔri 40.87% n yi vɔt la wʋsa ni.

## On tʋm siel
Nwadis piiga la ni yʋʋm 2020 la ni, ka o da nɔk samɛti bɔtnam bam kɔbiga nɛ piisnu150 n maal Brodi Senior High Sakur la nɛ Pʋlis tʋʋma dɔt la tituaa sʋʋlʋm la ni.

## O vʋm bɛllim
Osei anɛ Kristo biig.

## Gbanvɛɛnsa
Gadaa

**Gadaa** (Oromo: *Gadaa*; literally: era) anɛ yʋʋmpʋgʋdʋgin wada suokanɛ ka Oromos bɛ Ethiopia la nɛ northern Kenya dim da dɔlli guri ba nidib ka daʋŋ kaasigɛ. Di anɛ bʋnkanɛ ka Konso nɛ Gedeo nidib banɛ bɛ southern Ethiopia la mɛ dɔlisid mɛn. Suor la gɔsid pɔlitis nwɛɛb yɛla, da diib yɛla, nidib bɛllim nɛ pʋʋsim nam yɛla sʋʋlim la ni.

Gadaa nii, yʋma anii wʋsa, Oromo la na gaŋ tuon gatiba awai ka ba buoni ba ye *Salgan yaii Borana* (Borana nam awai laasʋg). Tuon gat ka gadaa suor la gaŋ na mɔri o kpɛŋ la yʋma anii maaa, ka ba maan vɔɔtʋg yʋma anii la naarin. Sankanɛ ka *Abbaa Gadaa* maal kaalim o tʋʋma ni, ba nɔkid *bokkuu* (dinɛ paan paŋ) lanɛ tisi o pʋa ka o sua bokkuu la ka tʋm wada tʋʋma.

Gada da nyɛ suori paas UNESCO ni ye di an Intangible Cultural Heritage din yi yʋʋm tusa ayi nɛ piinɛ ayuobʋ (2016) la ni sa. Di anɛ pʋtɛnɛkanɛ da yi Oromo onɛ yi Madda Walabu districtI bɛ Oromia la. Oromo nidib nyɛ di ka di paasi ba common heritage ni ka lɛn an malʋŋ kanɛ paan ban yi zinisia. Di anɛ suokanɛ ka Oromo nidib dɔlisidi zanli ba nidib dɔlisid wada suor yʋma dinɛ ka bɛnnɛ.

Oromo nidib da zanli ba mɛŋnɛ dɔlisid Gadaa ziesim la hali ka 16th century nam pʋ paae, zab titada atan da paae ban nɛ nimbanɛ bɛ Ethiopian Empire la lɛbid north nɛ Adal Sultanate lɛbid ya-nyaaŋ nɛ ya-datiʋŋ. Di nyɔɔd anɛ ye Oromo da nyaŋ Kristo biis pʋʋsim nɛ Mɔɔm pʋʋsim suoya wʋsa. Borana nɛ Guji nidib banɛ kpie nɛ Ethiopian nɛ Kenyan titɔdogon la ka ba nyaŋi maan Gadaa malima ka daʋŋ kaasigɛ. Oromia teŋkanɛ bɛ Federal system of Ethiopia la, Gadaa tʋʋma suor la da pinili bɛ Oromia sʋʋlim wʋsa. Yʋʋm tusa ayi nɛ piinɛ anu (2015) la ni, ba da zuŋ Gadaa Center dinɛ bɛ Odaa Bultum ka yʋʋm tusa ayi nɛ piinɛ anii (2018) la ni, ba da lɛbis Gadaa Center dinɛ bɛ Odaa Hullee la ziel din da paam daʋŋ century nam ayi la. Yʋʋm tusa ayi nɛ piinɛ awai (2019) la ni, Bule Hora University da zuŋ master's degree program in Gadaa studies.

## Nwaasim
**Luba**

Gadaa society da pʋnɛ dɔlis yʋʋma an siem nɛ tuŋ-tuŋ ka ba buoni di ye *Luba*. L*uba* anɛ dasam banɛ banɛ an yinne zɛm ka yi tuŋ yinne ni. Di nɔbʋgidnɛ dɔlisid nidib piinɛ yinne banɛ an kɔnɔb kɔnɔb, ka yinne wʋsa tiakid yʋma anii pʋʋgin ka yinne wʋsa mɛ mɔri di nyadi nɛ di tʋʋma.

Grade wusa naanid tuŋ yinne ken yinne ninɛ yʋma anii pʋʋgin.

**Baallii**

*Baallii* anɛ ban na nɔk kpɛŋ/paŋ yi Gadaa yinne ken tuŋ kanɛ tiaal.

**Gadaa Party (''Gogeessa Gadaa'')**

Gadaa partinam anu la anɛ dinɛ ka ba buon ye *shanan Gadaa Oromoo*. Parti bama dɔlnɛ dunia wʋsa gɔsʋgnama anu banɛ ka Oromo nidib gɔsid la. Gadaa partinama anu la tunnɛ dɔl taaba ka diesid paŋ la tiaasid taaba. Paati wʋsa ɛɛnti die paŋ la yimmʋ yʋma pisnaasi pʋʋgin. Dinzug, Gadaa paatinama anu la pʋ nyaad taaba onɛ na lieb kpɛɛm sansiaa, amaa nyaab la bɛnɛ nimbanɛ bɛ paati yinne ni. Gadaa paatinama anu la mɔrnɛ yʋda kɔnɔb kɔnɔb; ka yʋʋban anɛ; Boorana, Maccaa-Tuulama, Arsii, Gujii and Ituu-Humbannaa.

## Vɛɛnsʋg

## Gbanvɛɛnsa
Gagok

**Gagok** anɛ Korean vocal music lʋgʋr kanɛ laasid dap nɛ pʋab kʋkɔya.

Dinɛ paasid nwɛɛb la ni nɛ yʋʋma la an siem yinɛ ban ɛɛnti nwɛ Korea dim buudi malima bʋnnwɛɛda la.

Di da paas UNESCO Intangible Cultural Heritage List ni nɛ din yi yʋʋm tusa ayi nɛ piiga (201)0 la ni ka mɛ paas South Korean Intangible Cultural Property din yi yʋʋm tusir, kɔbiswai nɛ pisyuobʋ nɛ awai (1969) la ni.

## Gbanvɛɛnsa
Garu

**Garu** anɛ tempʋtita'ari tis Garu district. Di anɛ districtnama ayuobʋ banɛ bɛ Kusaug Traditional area la yinne. Garu mɔr tembibis bɛdigʋ ka ba giligi di.

## Buud
Buudi bɛdigʋ bɛ Garu sʋ'ʋlim. Ba sieba anɛ Kusaas, Bimobas, moosis, Busangas nɛ buudinam bɛdigʋ.

## Sakuya
Garu sʋ'ʋlim mɔr sakuya bɛdigu. Din yi bibibis sakuya ken paae Secondary sakuya. 

## Gbanvɛɛnsa
Garu BESSFA Rural Bank

**Bessfa Rural Bank Ltd** da pinilɛ November, 1983. Yʋʋr la anɛ "Bawku East Small-Scale Farmers Association" ba ka ba waan li giŋa ye "BESSFA". Ligidi bʋʋr dinɛ ka ye Bank Naasaalin la, li da pinili nɛ ligidi dinɛ ka kpaadib laas nɛ sʋŋir yit Presbyterian Agricultural Station dinɛ bɛ Garu la.

## Gbanvɛɛnsa
Gabriel Ayum Teye

**Gabriel Ayum Teye** (Ba da dua o nɛ yʋʋm tuisr yinne kɔbiswai nɛ pisyuobʋ nɛ naasi yʋʋmpaal nwadig la ni, January 1964) ka o an Ghana gbaʋŋ zamisid ka an paan (lecturer) ka lɛn an onɛ zieni tis vice dean of students bɛ University for Development Studies.

## On siniŋ siem nɛ o sakur yɛla
Teye da paami o basic educationnɛ Abertiso Roman Catholic Primary School yʋʋm tusir, kɔbiswai nɛ pisyuobʋ nɛ awai la ni (1969). Ka keŋi o middle school Korwhere Roman Catholic Middle School bɛ Upper Manya district la, din yi yʋʋm tusir, kɔbiswai nɛ pisyɔpɔi nɛ nu (1975) paae yʋʋm tusir, kɔbiswai nɛ pisyɔpɔi nɛ wai la ni (1979). O da paami o secondary education bɛ nɛ Manya Krobo nɛ Kpando Senior High School  din yi yʋʋm tusir, kɔbiswai nɛ pisyɔpɔi nɛ wai la ni (1979) kem paae yʋʋm tusir, kɔbiswai nɛ pisnii nɛ yuobʋ la ni (1986) maali o GCE 'O' level nɛ GCE ‘A nwɛnɛ yʋma la dɔl taaba siem la. O da  naae Kwame Nkrumah University of Science And Technology nɛ Bsc degree in agriculture (Animal Science) yʋʋm tusir, kɔbiswai nɛ piswai nɛ yinne (1991), ka yʋʋm tusir, kɔbiswai nɛ piswai nɛ yuobʋ la ni (1996), o da maali o Msc degree yi yunivɛsiti kan nɔɔ ni. O yʋʋm mɔrnɛ PhD in Meat Science and Technology dinɛ yi University of Bristol, UK nɛ diploma in Modern Management and Administration dinɛ yi Cambridge International College din mɛ bɛnɛ UK.

## Tʋʋma
Ayum tʋʋma da pinilnɛ yʋʋm tusir, kɔbiswai nɛ pisnii nɛ yuobʋ la ni (1986) ba da nɔk o ye o paan (lecturer) tis university for development studies la. O bɛ yunivɛsiti la ni ka lieb head of the Animal Science Department din yi yʋʋm tusa ayi nɛ anu (2005) paae yʋʋm tusa ayi nɛ anii la ni (2008). O da anɛ Dean of the Faculty of Agriculture yʋʋm tusa ayi nɛ anii la ni (2008) paae yʋʋm tusa ayi nɛ piinɛ ayi la ni (2012) ka yʋʋn lieb Pro-Vice-Chancellor yʋʋm tusa ayi nɛ piinɛ ayi la ni (2012) kem paae sankanɛ ka ba nɔk o ye o an Vice Chancellor yʋʋm tusa ayi nɛ piinɛ nu nwadis piiga yiiga daar la (October 1, 2015). Ayum mɛ lɛn anɛ reviewer of the Ghana Journal of Animal Science, Journal of Food, Animal and Food Research, African Journal of Food, Agriculture, Nutrition and Development nɛ Ghana Journal of Agricultural Science.

## Gbanvɛɛnsa
Garu Constituency

**Garu constituency** anɛ constituencynam yinne kanɛ bɛ Ghana wadmaannib yin la. Di gaŋid nid yinne ka o aan ba wadmaani zieni tisi ba wadmaannib yin la dɔlisid Ghana vɔɔtʋg suor. Garu constituency bɛnɛ Garu-Tempane districtI bɛ Upper East Region sʋʋlim, Ghana.

## Titɔdis
Kʋk la bɛnɛ Garu-Tempane Districti bɛ Upper East Region sʋʋlim, Ghana la.

## Wadmaannib

## Gbanvɛɛnsa
Garu District

**Garu District** anɛ sʋ'ʋlʋm yinne kanɛ paas sʋ'ʋlʋmnam piinɛ anu (15) banɛ bɛ Upper East sʋ'ʋlʋm la ni bɛ Ghana nwa ni. Yʋʋm tusa ayi nɛ anaasi (2004) la ni, ba da nwaae di nɛ ye Garu-Tempane sʋ'ʋlʋm. Sʋ'ʋlʋm la ya-dagɔbʋg da pʋdʋgnɛ yʋ'ʋn paam Tempane sʋ'ʋlʋm la 15 February 2018 ka babir kanɛ kpɛlim la mɛn an Garu sʋ'ʋlʋm. Di sʋ'ʋlʋm la'asʋg zin'ig kanɛ ka ba buon ye 'district assembly' la bɛnɛ    ya-nya'aŋ Upper East sʋ'ʋlʋm. Di tɛnpʋʋtita'ar anɛ Garu.

## Gbanvɛɛnsa
Gbewaa College of Education

**Gbewaa College of Education** anɛ pa'anib zamisʋg kolegi dinɛ bɛ Pusiga-Bawku (Pusiga District / Bawku Municipal District, Upper East Sʋ'ʋlʋm, Ghana nwa ni). Li bɛnɛ Ya-datiʋŋ babir, sakur la pin'ilɛ 1953 ka bɛ University of Ghana ma'asim ni. Li pɛ'ɛsnɛ gɔmma koleginam 46 Ghana ni.

Kolegi la pɛ'ɛsnɛ DFID-funded T-TEL programme la ni. 2016–2017 yʋʋm la nii,  sakur la da di'esnɛ sakur biis 560 ba Diploma in Education zamisʋg la ni.

## Sakur la pin'ilʋg
Gɔmma zamisʋg kolegi kanɛ bɛ Pusiga dinɛ yʋ'ʋn an Gbewaa College of Education la da pin'ilɛ 1953 yʋʋm la ni. Li da mɛnɛ tɛŋkanɛ yʋ'ʋn kena pɛ'ɛs Ghana 1956 consitisin tiakir ka na'asaal ye 'plebiscite' la. Hali ti paae nanna Ghana zin'ikan la ba nam buonɛ ye Trans-Volta Togoland.

September 1953 la ni, kolegi da di'esnɛ sakur biis banɛ an dab 14, ye ba pin'il Kasɛta gbaʋŋ kanɛ ka ba ye  ‘B’ zamisʋg la. Banɛ da an ba pa'anib anɛ dab ayɔpɔi (7 )pɛ'ɛsnɛ Principal la. Li da anɛ dab ma'aa sakur ti paae 1976, ka yʋ'ʋn da kilim dab nɛ pʋ'ab kolegi la.

Kolegi la yis nidib banɛ mi' ninkpina wisigir na. Gbewaa College of Education di ya'an yit World Education/USAID nɛ banɛ ken ka naae yɔlim bɛ Anti HIV/Aids Campaign 2006 yʋʋm la ni.

## Zuraannam
**Sakur la zuraannam din yi pin'ilʋgin kem paae nananna nɛ yʋʋmbanɛ ka ba da an zuraannami digi gbinin la**

## Dinɛ ka ba pa'an/ zamisid sakurin la

* Certificate ‘B’ Post Middle 1954 - 1964
* Certificate ‘A’ Post Middle 1964 - 1991
* Cert ‘A’ Three Year Post Secondary 1992 - 2004
* Diploma in Basic Education 2004 -
* Distance Education Programme in Basic Education for Untrained Teachers 2005 - 2009 for the award of:

i. Diploma in Basic Education

ii. Certificate ‘A’ four - year

## Nintitada banɛ naae sakurin la sieba

* Prof. Nabilla, member of Council of State
* Dr. Kwabena Adjei, N.D.C. National Chairman
* Dr. Abdulai, Principal Tamale Polytechnic
* Dr. Golfred Tangu, Minister of State in charge of Roads
* Dr. Dominic Donile, NCCE, Accra
* Prof. Saaka
* Hon. Awudu Yirimenya, Dep. Minister of Local Government
* Mr. B.L. Baba, LOC, Accra
* Sharlotte Azorago, 2004 National Best Teacher.

## Gbanvɛɛnsa
George Akuffo Dampare

**George Akuffo Dampare** anɛ Ghana chartered accountant ka lɛn an pʋliŋ yaas. Nana Akufo-Addo da gaŋ o ye o nan zieni an Inspector General of Police tis Ghana Police Service Yʋʋm tusa ayi nɛ pisi nɛ yinne, nwadisa ayɔpɔi la dab pisi nɛ yinne daar (21 July 2021) ye o pinil tʋʋma nwadisa anii la yiiga daar (1 August 2021), o da die yi James Oppong-Boanuh onɛ da an IGP din yi yʋʋm tusa ayi nɛ piinɛ wai nwadis piiga ni la. 

## Tʋʋma
Dampare da kpɛn Ghana Police Service ninɛ yʋʋm tusir yinne, kɔbiswai nɛ piswai nwadis piinɛ yi la ni, December 1990 ka an yʋʋma pisi (20) ka an Police Constable ka ba da tisi o piini ye onɛ an overall Best Recruit bɛ National Police Training School ka da di yaan piini la wʋsa ka nyaal Best Marksman maaa.

Fassi ka ba nɔk o ye o an IGP la, Dampare da tʋm zinis kɔnɔnb kɔnɔb komanug nɛ kpɛŋ ni nwɛnɛ Aide-de-camp tis zuraan nyaandɔl, Director General (Finance), Director General (Welfare), Director General (ICT), Commandant of the Police Command and Staff College, Accra Regional Police Commander and Director General (Operations). O da lɛn anɛ paan tis University of Cape-Coast (UCC), [Ghana Institute of Management and Public Administration (GIMPA](https://Ghana&#x20;Institute&#x20;of&#x20;Management&#x20;and&#x20;Public&#x20;Administration(GIMPA).org)), Regent University College, nɛ Data Link University College. O mɛ lɛn anɛ banɛ da pinili paal Business School kanɛ bɛ Kwame Nkrumah University of Science and Technology (KNUST), Kumasi. Yʋʋm tusa ayi nɛ pisi nɛ yinne nwadisa nii la daba anii daar (October 8, 2021), ba da zuŋi o ye o an Inspector General of Police (IGP) tis Ghana Police Service.

## Mɛŋ bɛllim
Dampare mɔr pʋa nɛ biisa ayuobʋ.

## On nyaŋi tʋm siel
Dr. George Akuffo Dampare paas nidiba anii banɛ pʋ kʋdʋgɛ ka lieb Acting Inspector-General of Police (IGP) ka ba gaŋ din yi Ghana da paam asʋo-m-mɛŋ la ka an onɛ an biigi ba wʋsa sʋʋgʋn Fourth Republic la ni.

## Gbanvɛɛnsa.
George Boahen Oduro

**George Boahen Oduro**  anɛ Ghana pɔlitis nwɛɛd ka an wadmaan paas wadmaanib yir linɛ paas ayɔpɔi la Ghana Republic linɛ paas anaasi n tis New Edubease sʋʋlʋm linɛ bɛ Ashanti Region sʋʋlʋm la, o anɛ Wabʋg Naadɔɔg la nid. Onɛ da an Minista kanɛ gɔsid kuob nɛ diib yɛla nyaandɔl.

## O vʋm pinilʋg nɛ sakur yɛla
Ba da dua George nɛ nwadis piiga la ni li dabisim piiga, yʋʋma 1965. O yinɛ Atobiase linɛ bɛ Ashanti Region sʋʋlʋm la. O maal o Digirii zamisʋg linɛ an Project Management yi Ghana Institute of Management and Public Administration (GIMPA) sakur la ni yʋʋma 2013 la ni. Yʋʋma 2015 ni, ka ba da tis o yɔɔd linɛ paan ye o tʋʋma linɛ Masters In Business Administrations (MBA) bɛ International Trade fair yi Analt University sakur la ni.

## O vum yɛla
Oduro anɛ Kristo biig.

## Tʋʋma
Oduro da an Darɛta tis Operations/Project of Cedar Seal Company Limited linɛ bɛ Ankara.

## Pɔlitis
O anɛ Wabʋg Naadɔɔg la nid ka wadmaan kʋdʋg tis New Edubease Sʋʋlʋm.

## Linɛ ka tʋm
Nwadis ayuobʋ la ni, yʋʋm 2019, ka o da da moto anii tis tʋʋma kpɛɛmnam tis Ghana Education Service.

Ka nwadis pii nɛ ayi' la, 2020, ka o da nɔk makis wʋʋ bam tis sʋʋlʋm la.

## Gbanvɛɛnsa
George Andah

**George Nenyi Kojo Andah** anɛ Ghana pɔlitis nwɛɛd ka an wadmaan kʋdʋg n tis Awutu Senya West sʋʋlʋm linɛ bɛ Ghana Central Region sʋʋlʋm, ba da dua o nɛ nwadis anaasi la ni dabisim pisi nɛ ayɔpɔi daar yʋʋm 1970 la ni. O anɛ Wabʋg Naadɔɔg nid ka an minista kanɛ gɔsid sɔnsʋg yɛla nyaandɔl n bɛ Ghana.  Nwadis ayuobʋ la ni yʋʋma 2021 la nii, ka ba da diis o naam n tis Akyempim Odefey linɛ bɛ Senya Beraku naam sʋʋlʋm ka o naam yʋʋr anɛ Nenyi Kobena Andakwei onɛ paas ayuobʋ.

## O vʋm pinilʋg nɛ sakur yɛla
Ba da dua George nɛ nwadis anaasi la ni dabisim piisi nɛ ayɔpɔi la yʋʋma 1970 la ni, o yinɛ Senya Beraku linɛ bɛ Ghana Central Region sʋʋlʋm la. O da keŋi o secondary sakur n bɛ Achimota sakurin la ka tɔlisi keŋ KNUST ani ka o maal o Digirii linɛ ka ba buon ye Biochemistry. George mɛ lɛn mɔr kasɛta gbaʋŋ linɛ an MBA zamisʋg linɛ an kuosʋg yɛla n yi the University of Ghana kpikpiʋŋ sakurl.

## Tʋʋma
George tʋm ziibɛda bɛdigu ni hali; onɛ da an kuosʋg darɛta n tis Guinness Ghana Breweries Ltd, onɛ da an tʋʋma la kpɛɛm n tis Scancom Limited. O da paas MTN Tʋmtʋmnib la n tʋmmɛ an kpɛɛm kanɛ gɔsid kuosʋg yɛla n tis Bharti Airtel Nigeria, o da anɛ Bharti tʋmtʋm ka da lɛn an Ghana wʋsa taŋarʋŋ wʋsa kpɛɛm  Ghana to the Regional Darɛcta, ka onɛ gɔsid kuosim nɔbigir yɛla, Globacom (Nigeria, Ghana and Benin). O da yɔɔgi o mɛŋ tʋʋma linɛ yʋʋr buon RUDDER Solutions, li da anɛ tʋʋm kanɛ ka o da yɔɔg ye o zamis nidib ban na niŋ siem ka kpikpiʋŋ nɔbig, li da anɛ kpikpiʋŋ nɔbigir yɛla, paan ban na piana siem nɛ ban na die daadib nɛ ban na sɔnsidi ba siem-siem, kuosʋg, ban na dɔl suosia ka kuos nɛ kpiʋŋ bɛllim paalʋg nam wʋsa. O mɛ da tʋm n bɛ Ankara SG-SSB tʋʋma la ni lin da yi nwadis atan yʋʋm 2001 ti paae nwadis anaasi la yʋʋm 2002 la ni. O mɛ lɛn anɛ wadmaan n tis Awutu Senya West sʋʋlʋm n paas wadmaanib yir linɛ paas ayɔpɔi Ghana Republic linɛ paas anaasi ka lɛn an minista kanɛ gɔsid sɔnsʋg yɛla nyaandɔl.

## Piini banɛ ka o dies
O da die CIMG linɛ paal ye diib daa  pʋʋgin onɛ di yiiga yʋʋm 2008 la ni.

Ba da diisi o naam

Onɛ da di wadmaan kanɛ gɔsi o nidib yɛla sʋŋa yʋʋm 2019 pʋʋgin

O da yɔɔd n yi United Clergy International Association (UCIA) ni yʋʋ 2019 pʋʋgin

O da paam yɔɔd nam hali yi MTN dim ni yʋʋm 2019 pʋʋgin.

## Pɔlitis nwɛ'ɛb yɛla
George anɛ onɛ da yɔɔg Occupy Ghana a political pressure kpɛɛmnam la. O da anɛ Wabʋg Naadɔɔg nid n tis Awutu-Senya West Sʋʋlʋm.

Nwadis ayuobʋ la ni,  yʋʋm 2020 la ni ka ba da vɔɔt ka o di tis Awutu-Senya West sʋʋlʋm la  O da Kɔɔŋ kʋk la ka Gizella Tetteh-Agbotui onɛ an Maasim Tiig Na'adɔɔg nid di ka bas o. O da anɛ minista kanɛ gɔsid sɔnsʋg yɛla la nyaandɔl.

Nwadis anaasi la ni, yʋʋm 2022 la ni, ka o da sɔb gbaʋŋ ka li pianazug an 'gban'e pʋtɛn'ɛr tʋm bɛdegʋ'.

## O vʋm bɛllim
George di pua mɔr biis anaasi onɛ buudi la wʋsa ziini Accra. O anɛ Kristo biig.

## Linɛ ka o tʋm
Nwadis anaasi la, yʋʋm 2019 la ni, ka George da' naasaa kʋkʋs banɛ ligidi kpiem bam pii nɛ ayi' tis Department of Marketing and Entrepreneurship linɛ bɛ University of Ghana Business Sakur la ni.

## Gbanvɛɛnsa
George Kwame Aboagye

**George Kwame Aboagye** ( duanɛ 24 mɔtul nwadig 1968) anɛ Ghana pɔlitis nwɛɛd ka an Wadmaani paas Wadmaanib yikanɛ paas ayɔpɔi la Ghana Republic kanɛ paasi anaasi la tisi Asene-Akroso-Manso Constituency sʋʋlim n bɛ Eastern Region la. O anɛ Wabʋg Naadɔɔg la nid.

## on si'iŋ si'em nɛ o sakur yɛla
Ba da dua Aboagye nɛ yʋʋm tusir nɛ kɔbiswai nɛ pisyuobʋ nɛ anii Nwadisa anii la dabpisi nɛ anaasi daar (24 mɔtul nwadig 1968) bɛ Akim Manso kanɛ bɛ Eastern region sʋʋlim Ghana. O da maali o diploma nɛ Zenith University college ka maali o LLB at Lancaster University, Ghana campus.

## Tʋʋma yɛla
O da anɛ chief executive officer Geospence Ghana Limited din yi yʋʋm tusa ayi' nɛ anii (2008) ti paae yʋʋm tusa ayi' nɛ pii nɛ ayuobʋ (2016).

## Mɛŋ bɛllim yɛla
Aboagye anɛ Kristo biig ka an Pentecost pʋ'ʋsʋm la kpɛɛm, O mɔr pu'a nɛ biis anaasi.

## Pɔlitis nwɛ'ɛb yɛla
Aboagye da zien Wabʋg Naadɔɔg zug nyi'a ka di Asene-Akroso-Manso constituency sʋʋlim kʋk la nɛ vɔɔt tusa pisi nɛ yinne, kɔbiga nɛ pisnaasi nɛ anii (21,148) yi vɔɔt tusa pistan' nɛ yinne nɛ pisyɔpɔi nɛ anii (31,078), ka li an pisyuobʋ nɛ anii dual pisnaasi nɛ anaasi kɔbʋg pʋʋgin (68.44%). Ba da gaŋ o ye o paas laaskanɛ gɔsid tam nɛ tiis yɛla ka lɛn paas laaskanɛ gɔsid banɛ mɔr ɔfiskanɛ mɔr nyɔɔd la.

## Gbanvɛɛnsa
George Mireku Duker

**George Mireku Duke**r (du'am; 9 sigsaa nwadig 1975)ka an  Ghana nid , ka yi Dompim Pepesa bɛ Tarkwa Nsuaem Constituency, o anɛ politis nwɛɛd ka lɛm an wadmaan bɛ wadmaanib yikanɛ paas ayɔpɔi  bɛ Ghana nwa anaasi Repulic la, ka mɛ an wadmaan zieli tis Tarkwa-Nsuaem Constituency bɛ Western Region sʋʋlum, o zieli tis wabʋg naadɔɔg la.

## O politis nwɛɛd yɛla.
Yʋʋm tusa ayi nɛ pii nɛ ayuobʋ la ni, da anɛ yiiga ka ba vɔɔt gaŋ o, ka lieb wadmaan, o anɛ wabʋg naadɔɔg nid. O da kɛ ka  wabʋg naadɔɔg la paam vɔɔtnam bɛdigu bɛ Western Region sʋʋlum Ghana nwa ni. 

## O bɛllim nɛ o sakur ken yɛla.
Yʋʋm tusir nɛ kɔbiswai nɛ pisyuobʋ nɛ anu, bɛ nwadis anu la ni, li daba awai , ka ba duad o. Duker zamis gbaʋŋ kanɛ ka ti buon ye, B.ED Accounting University of Education bɛ Kumasi Campus, ka nyaaŋ ka o zamis linɛ ka ti buon ye, MSC Oil and Gas Management University of Plymouth bɛUK.

## O tʋʋma yɛla
O da anɛ paan bɛ gbana zamisʋg lʋgir la ni,  yi yʋʋm 1998 ti paa yʋʋm 2006 ka nyaan lieb wadmaan nɛ Special Aide yi yʋʋm 2007 ti paa yʋʋm 2008 (Minista of Local Government, Ghana), o da lɛn anɛ Municipal Chief Executive bɛ Ghana gɔmena zugdaan John Agyekum Kuffour saŋa kanɛ da an yʋʋm 2008 la. Duker da lɛm anɛ  Programs Manager of Integrated Social Development Centre (ISODEC) lin yi yʋʋm 2011 ti paae yʋʋm  2012 la ni.

## Mineral Income Investment Fund
Ghana gɔmena zugdaan Akuffo Addo da siak die Minerals Income Investment Fund (MIIF) bɛ are zugdaan nwadis anii la ni,li dabisim pisi nɛ anii daar, yʋʋm  tusa ayi nɛ pisi la ni, ka da gaŋ George Mireku Duker ka o an yiiga kʋkdaan . la'asʋg kanɛ ka ba buon ye, fund la anɛ ye li tɛnb  tɔb Ghana Repulic sanlima tʋʋma ni la, ka nyaan die  ligidi nɛ linɛ wʋsa sʋm la , yit republic sanlima tʋʋma ni.

## Laasʋg nam banɛ ni ka o tʋm.
•	  Kʋkdaan nya'andɔl tis Mines and Energy.

•	 O paas laasʋg kanɛ an Holding Offices of Profit.

## Gbanvɛɛnsa
George Agbango

## George Akeya Agbango

George Agbango anɛ politiks professor nɛ pubilik administration bɛ Bloomsburg's department political scienceni, Dr. Agbango chair tis depatmen la yʋma anu. O lɛm anɛ kʋkdaani tis mass communications department bɛ Bloomsburg yʋʋm yinne. O da anɛ Interim Dear tis College of Liberal Arts din yi January 2006 ti paae June 2007 ni. pɔi ka o naan tɛnɛs ye o kennɛ Bloomsburg University 1990 la ni, Agbango da dɛŋim paalnɛ Clark Atlanta University nɛ Spelman College, bama zan bɛnɛ Atlanta. O da lɛm anɛ kpɛɛm tis sakur biis banɛ ka ba buon ye ‘international student services' ka tʋmid bɛ Morris Brown College dinɛ bɛ Atlanta la.

Dr. Agbango anɛ Ghana bɛ Africa Ya-tuon la nid, ka da an managing director tisid Zebango Trading Enterprise nɛ sakur paan. 1979 ni, o da anɛ MP tisid  Ghana babir yinne kanɛ ka ba buon ye Zebilla constituency la. Ka nɛ nyaaŋ, o da paam suori lieb yiiga deputy majority chief whip nɛ deputy chairman tis Parliamentary Foreign Affairs Committee.

1981 ni, Dr. Agbango da anɛ Ghana's accredited delegate an 36th session tisid United Nations General Assembly. Yʋʋm kan ni, O keŋi zien Ghana yla bɛ Soviet-African Conference dinɛ ka ba da pianad "Peace and Social Progress" bɛ Moscow ni, ka union la da pʋ mɔr politikal instability Ghana la, Agbango da keŋ Africa 1983 saŋa ye o tɔlisi o gbaʋŋ minilim United States. O mɔr doctor of philosophy degree bɛ political science ni, Clark Atlanta University, Atlanta, nɛ master's of public administration degree mɛn bɛ Atlanta University ni

## Gbanvɛɛnsa
George Takyi

**George Kwabena Obeng Takyi** (ba da dʋa o nɛ 29 March 1965) anɛ chartered accountant ka lɛn an wadmaani paas Wadmaanib yikanɛ paasi anii Gaana Republic kanɛ paasi anaasi la ni tis Manso Nkwanta Constituency bɛɛ Ashanti Region.

## On siniŋ siem nɛ o sakur yɛla
Ba da dʋaTakyi nɛ yʋʋm yʋʋm tusir kɔbiswai nɛ pisyuobʋ nɛ anu Nwadisa atan la dabpisi nɛ awai daar (29 March 1965) bɛ Mpatuam, n bɛ Amansie West District kanɛ bɛ hali yʋʋm tusir kɔbiswai nɛ pisnii nɛ anii (1988). O mɔr MBA in Chartered Accountancy, Business Communication. O lɛn mɔr PhD Accounting, Finance and Taxation.

## Tʋʋma
On da nan pʋ kpɛn pɔlitiks la, Takyi da anɛ paanɛ (lecturer) bɛ Kumasi campus, University of Education, Winneba.

## Pɔlitiks bɛlim
O paasnɛ Wabʋg Naadɔɔg, New Patriotic Party dim ni ka an Wadmaani tis Manso Nkwanta Constituency bɛ Ashanti Region. O da di Wabʋg Naadɔɔg, NPP Wadmaanib vɔɔtʋg la bɛ Manso Nkwanta kʋk la ka bas Joseph Albert Quarm. O da keŋ tuoni nya nɛ Bance Musah Osmane, onɛ an Maasim tiig Naadɔɔg, NDC nid yʋʋm tusa ayi nɛ pisi Nwadis piinɛ ayi (December 2020) vɔɔtʋg la. Takyi da paam vɔɔt tusa pistan nɛ anaasi, kɔbisnaasi nɛ anii (34,408) dinɛ an pisyɔpɔi nɛ ayuobʋ dual yinne kɔbiga pʋʋgin (76.1%) vɔɔt la wʋsa pʋʋgin ka di Manso Nkwanta Constituency kʋk la, o da zienɛ Wabʋg Naadɔɔg, New Patriotic Party (NPP) zug ka Maasim tiig Naadɔɔg, NDC nid la paam vɔɔt tusa piiga, kɔbisyɔpɔi nɛ piswai nɛ anii (10,798) dinɛ an pisi nɛ atan duali awai kɔbiga pʋʋgin (23.9%).

**Laasbanɛ ni ka o tʋm**

O paas laaskanɛ gɔsid Government Assurance ka lɛn paas laaskanɛ gɔsid diib, kuob nɛ gʋʋl nɛ kooko bɛlim yɛla (Food, Agriculture and Cocoa Affairs).

## Mɛŋ bɛlim
O anɛ Kristo biig.

## Tʋʋmsʋma
Yʋʋm tusa ayi nɛ pisi nɛ yinne Nwadisa ayi la ni (February 2021), o da nɔk sakur fuudi nɛ

PPE tis sakur sieba Manso Nkwanta Constituency bɛɛ Ashanti Region.

## Gbanvɛɛnsa